पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। प्रदेश के निजी विश्वविद्यालयों में विज्ञान व तकनीकी विषयों की क्लास हिन्दी में भी लगाने की तैयारी शुरू कर दी गई है। मध्यप्रदेश निजी विश्वविद्यालय विनियामक आयोग ने इसका खाका तैयार कर लिया है। इसे लागू करने के लिए आयोग ने आगामी 11 जून को सभी निजी विश्वविद्यालयों की बैठक बुलवायी है।
अगर निजी विश्वविद्यालय इसके लिए तैयार हो जाते हैं तो नए सत्र से ही निजी विश्वविद्यालयों में एक सेक्शन हिन्दी का लगेगा। इसके लिए विषयवार हिन्दी भाषा में कोर्स मटेरियल तैयार कराया जाएगा।
आयोग के अध्यक्ष डॉ. अखिलेश पांडे का कहना है कि विज्ञान व तकनीकी विषयों का कोर्स मटेरियल हिन्दी में तैयार करने के लिए सेवानिवृत्त शिक्षकों की मदद लेने पर विचार किया जा रहा है। इस काम के लिए फंड की व्यवस्था भी निजी विश्वविद्यालयों से ही करने को कहा जाएगा। डॉ. पांडे का कहना है इंजीनियरिंग छात्र जिस संख्या में पढ़ाई बीच में छोड़ रहे हैं उसकी वजह अंग्रेजी भाषा है। इसी समस्या को ध्यान में रखते हुए यह व्यवस्था शुरू की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn